b'\n_START_ARTICLE_\nGinocentrisme\n_START_SECTION_\nHist\xc3\xb2ria\n_START_PARAGRAPH_\nDes de la segona onada feminista, als anys 1970, el terme "ginocentrisme" ha estat utilitzat per descriure el feminisme de la difer\xc3\xa8ncia, que il\xc2\xb7lustra el canvi cap a la comprensi\xc3\xb3 i l\'acceptaci\xc3\xb3 de les difer\xc3\xa8ncies de g\xc3\xa8nere, en contrast amb el feminisme de la igualtat (la major part dels corrents del moviment feminista)._NEWLINE_Segons la fil\xc3\xb2sofa Christa Hodapp, de la Universitat de Massachusetts, en els moderns moviments masculins, el ginocentrisme es considera continuador dels convencionalismes de l\'amor cort\xc3\xa8s de l\'Edat mitjana, quan les dones es consideraven gaireb\xc3\xa9 com membres de l\'aristocr\xc3\xa0cia i els homes es veien com a servidors d\'elles. Aquest punt de vista antifeminista descriu el feminisme com la perpetuaci\xc3\xb3 dels convencionalismes opressius medievals, com ara el domnei i les relacions rom\xc3\xa0ntiques, enlloc d\'un moviment cap a l\'alliberament de la dona.'